Oficiālais Vēstnesis L 166 , 08/07/1993 Lpp. 0040 - 0044

Speciālizdevums somu valodā: Nodaļa 3 Sējums 50 Lpp. 0244

Speciālizdevums zviedru valodā: Nodaļa 3 Sējums 50 Lpp. 0244



Komisijas Lēmums (1993. gada 7. jūnijs), ar ko paredz īpašus nosacījumus Marokas izcelsmes gliemeņu, adatādaiņu, tunikātu un jūras gliemežu ievešanai (93/387/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1991. gada 15. jūlija Direktīvu 91/492/EEK, ar ko nosaka veselības prasības dzīvu gliemeņu audzēšanai un laišanai tirgū [1], un jo īpaši tās 9. pantu, tā kā Komisijas ekspertru grupa ir veikusi pārbaudi Marokā, lai pārliecinātos par apstākļiem, kādos tiek audzētas un laistas tirgū gliemenes, adatādaiņi, tunikāti un jūras gliemeži; tā kā Marokas tiesību akti paredz, ka par dzīvu gliemeņu, adatādaiņu, tunikātu un jūras gliemežu veterināro ekspertīzi un to audzēšanas higiēnisko un sanitāro apstākļu uzraudzību atbild veterinārie inspektori, kuriem palīdz tehniskie asistenti no Lauksaimniecības un agrārās reformas ministrijas Lopkopības direktorāta; tā kā saskaņā ar minētajiem tiesību aktiem Zivsaimniecības ministrija ir pilnvarota atļaut vai aizliegt gliemeņu, adatādaiņu, tunikātu un jūras gliemežu savākšanu no dažām zonām, pamatojoties uz Lopkopības direktorāta un Jūras zivsaimniecības zinātniskā institūta sniegto ziņojumu; tā kā dominējošos Marokas tiesību aktos ir noteikums par sistemātisku biotoksīnu pārbaudi gliemenēm, kuras laiž tirgū; tā kā Lopkopības direktorāts un tā laboratorijas spēj efektīvi pārliecināties par spēkā esošo tiesību aktu piemērošanu Marokā; tā kā Marokas kompetentās iestādes ir apņēmušās regulāri un ātri Komisijai darīt zināmus datus par toksīnus saturoša planktona esamību novākšanas zonās; tā kā Marokas kompetentās iestādes ir sniegušas oficiālus apliecinājumus attiecībā uz atbilstību Direktīvas 91/492/EEK pielikuma V nodaļā noteiktajām prasībām un atbilstību prasībām, kas līdzvērtīgas minētajā direktīvā noteiktajām par ražošanas zonu un izklāšanas zonu klasificēšanu, par nosūtīšanas un attīrīšanas centru apstiprināšanu un par sabiedrības veselības kontroli un produkcijas apsekošanu; tā kā Kopiena jāinformē jo īpaši par visām iespējamām izmaiņām novākšanas zonās; tā kā Maroka atbilst iekļaušanai Direktīvas 91/492/EEK 9. panta 3. punktā minētajā sarakstā, kurā ir iekļautas trešās valstis, kas ievēro līdzvērtības nosacījumus; tā kā iepriekš minētās Direktīvas 9. panta 3. punkta b) apakšpunkta i) daļā minētā veterinārā sertifikāta iegūšanas procedūrā jāietver arī sertifikāta parauga definīcija, valodas(-u) prasības, kurā(-ās) tas jāizstrādā, parakstītāja amats un veselības marķējums, kas jāpiestiprina pie iepakojuma; tā kā saskaņā ar minētās direktīvas 9. panta 3. punkta b) apakšpunkta ii) daļu jānosaka audzēšanas zonas, no kurām var savākt un uz Kopienu izvest gliemenes, adatādaiņus, tunikātus un jūras gliemežus; tā kā saskaņā ar minētās direktīvas 9. panta 3. punkta c) apakšpunktu jāsagatavo to uzņēmumu saraksts, no kuriem atļauts ievest gliemenes, adatādaiņus, tunikātus un jūras gliemežus; tā kā šādus uzņēmumus minētajā sarakstā var iekļaut tikai tad, ja tos oficiāli apstiprinājušas Marokas kompetentās iestādes; tā kā Marokas kompetentām iestādēm jānodrošina atbilstība prasībām, kas šim nolūkam paredzētas minētajā noteikumā; tā kā īpašos ievešanas nosacījumus piemēro, neierobežojot lēmumus, kas pieņemti saskaņā ar Padomes 1991. gada 28. janvāra Direktīvu 91/67/EEK par veterinārajām prasībām, kas reglamentē akvakultūras dzīvnieku un produktu laišanu tirgū [2]; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lauksaimniecības un agrārās reformas ministrijas Lopkopības direktorāts ir Marokas kompetentā iestāde, kas pārbauda un apliecina, ka dzīvas gliemenes, adatādaiņi, tunikāti un jūras gliemeži atbilst Direktīvas 91/492/EEK prasībām. 2. pants Marokas izcelsmes dzīvām gliemenēm, adatādaiņiem, tunikātiem un jūras gliemežiem, kas paredzēti lietošanai pārtikā, jāatbilst šādiem nosacījumiem: 1) pie katra sūtījuma jābūt numurētam veterinārā sertifikāta oriģinālam, kura apjoms ir viena lappuse un kas ir pienācīgi aizpildīts, parakstīts un datēts atbilstoši šā lēmuma A pielikumā iekļautajam paraugam; 2) sūtījumu izcelsmei jābūt apstiprinātās audzēšanas zonās, kas uzskaitītas šā lēmuma B pielikumā; 3) tiem jābūt iepakotiem aizzīmogotos iepakojumos, ko veic apstiprinātā nosūtīšanas vai attīrīšanas centrā, kurš iekļauts šā lēmuma C pielikuma sarakstā; 4) uz katra iepakojuma jābūt neizdzēšamam veselības marķējumam, kurā ir vismaz šāda informācija: - Pārsūtītāja valsts: MAROKA - suga (plaši pazīstams un zinātniskais nosaukums), - audzēšanas zonas un nosūtīšanas centra identifikācija pēc to apstiprinājuma numuriem, - iepakošanas datums, norādot vismaz dienu un mēnesi. 3. pants 1. Šā lēmuma 2. panta 1. punktā minētie sertifikāti jāsagatavo vismaz vienā no tās dalībvalsts oficiālajām valodām, kurā veic pārbaudi. 2. Sertifikātos jābūt Lopkopības direktorāta veterinārārsta vārdam, amatam un parakstam, kā arī Lopkopības direktorāta oficiālajam zīmogam, kura krāsa atšķiras no pārējo norāžu krāsas sertifikātā. 4. pants Šis lēmums ir adresēts dalībvalstīm. Briselē, 1993. gada 7. jūnijā Komisijas vārdā — Komisijas loceklis René Steichen [1] OV L 268, 24.9.1991., 1. lpp. [2] OV L 46, 19.2.1991., 1. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS AUDZĒŠANAS ZONAS, KURAS IR APSTIPRINĀTAS PRODUKTU EKSPORTAM NO MAROKAS UZ EIROPAS EKONOMIKAS KOPIENU I. Audzēšanas zonas, kuras atbilst Padomes Direktīvas 91/492/EEK pielikuma I nodaļas 1. punkta a) apakšpunkta prasībām Ģeogrāfiskās robežas | Koda numurs | Mediterranean Nador lagoon (excluding the Nador urban area) | 25 | Coastal zone situated at Essaidia | 02 | Atlantic Mouth of the Oued Tahadart | 42 | Moulay Bousselham lagoon | 18 | Sidi Moussa lagoon and Oualidia lagoon | 10 | Bay of Dakhla (excluding the urban and harbour areas) | 27 | II. Audzēšanas zonas, kuras atbilst Padomes Direktīvas 91/492/EEK I nodaļas 1. punkta b) apakšpunkta prasībām -------------------------------------------------- C PIELIKUMS TO UZŅĒMUMU SARAKSTS, KAS IR APSTIPRINĀTI EKSPORTAM UZ EIROPAS KOPIENU I. Nosūtīšanas uzņēmumi Nosaukums un adrese | Apstiprinājuma numurs | Najmat Allah, Nador | 01-10-065 | Marost, Nador | 01-10-066 | II. Attīrīšanas uzņēmumi +++++ TIFF +++++ --------------------------------------------------